कसाब की सजा पर फैसला 21 फरवरी को  
बॉम्बे हाईकोर्ट मुंबई के 26/11 हमले के दोषी अजमल आमिर कसाब की सजा पर फैसला 21 फरवरी को करेगा।
बॉम्बे हाईकोर्ट मुंबई के 26/11 हमले के दोषी अजमल आमिर कसाब की सजा की तारीख का ऐलान 21 फरवरी को करेगा। गौरतलब है कि स्पेशल कोर्ट ने कसाब को फांसी की सज़ा सुनाई थी। हाईकोर्ट मुंबई हमले में शामिल दोनों भारतीय फहीम अंसारी और सबाहुद्दीन शेख जिन्हें स्पेशल कोर्ट ने सबूतों के अभाव में रिहा कर दिया था उन पर भी फ़ैसला सुनाएगा।   नौ महीने पहले यानी मई 2010 में अदालत ने चश्मदीदों मोबाइल फ़ोन के रिकॉर्ड और सीसीटीवी फुटेज के आधार पर कसाब को देश के खिलाफ लड़ाई, हत्या और साज़िश का दोषी पाया था।